Ay üzər, üzər
Camalın şöləsi gəzir cahanı,
Necə ərş üzündə Ay üzər, üzər.
Həsrət dolanmağın yandırır canı,
Demə ki, danışır ay üzər, üzər.

Qəmər hüsnün seyraqubdan daldala, 
Oxuyan sinəmi, çalar "dal" "dal" a. 
Sənin fikrin mana gəldi dal-dala,
Tək çəkə bilmirəm, ay üzər, üzər.

Geydim ayağıma hicran çəkməsin 
Qəm başımdan tutub, hicran çəkməsin. 
Heç kəs İman kimi hicran çəkməsin, 
Axırda ömrünü ay üzər, üzər.

XX əsrin təcnisləri